‘‘हमेशा नई डिजाइन किसी को भी आकर्षित करती है, इसलिए मैं ने पैठणी में बंगाल की जामदानी का मिश्रण कर नई तकनीक से महिलाओं का परिचय करवाया है. इसलिए मुझे डिजाइन को एक्स्प्लोर करने में आसानी होती है. कोई भी डिजाइन अलग और सुंदर होने पर आप को आकर्षित कर सकती है. मैं अलगअलग टेक्स्चर, रंग और मोटिफ्स से हमेशा नया लुक देने की कोशिश करता हूं. विदेश में रहने वाले भारतीय भी इस की कद्र जानते हैं और मंगवा कर पहनते हैं. हां, विदेशी इसे नहीं पहचान पाते, पर अब धीरेधीरे ‘इंडियन टैक्सटाइल’ दुनियाभर में पहुंच रहा है.’’